पाएं अपने शहर की ताज़ा ख़बरें और फ्री ई-पेपरडाउनलोड करें
गुरुवार को डीएम राहुल कुमार ने प्रखंड मुख्यालय पहुंच कर कोविड संक्रमण से बचाव को लेकर चल रही तैयारी का जायजा लिया। प्रखंड मुख्यालय पहुंचते ही सर्वप्रथम जिलाधिकारी द्वारा सामुदायिक रसोईघर का निरीक्षण किया गया। निरीक्षण के क्रम में उन्होंने प्रखंड मुख्यालय में चल रहे सामुदायिक किचन में खानपान, साफ-सफाई का जायजा लिया गया और आवश्यक निर्देश दिए गए। सामुदायिक रसोईघर के निरीक्षण के बाद जिलाधिकारी पैदल मार्च करते हुए प्राथमिक स्वास्थ्य केंद्र बड़हरा कोठी पहुंचे, जहां उन्होंने कोविड जांच, वैक्सीनेशन, संक्रमितों के नियमित जांच, उपलब्ध संसाधन, पीएचसी कर्मियों के वैक्सीनेशन के संबंध में जायजा लिया और सेवाओं को बेहतर बनाने के लिए कई आवश्यक निर्देश दिए। उन्होंने स्वास्थ्य केंद्र तथा जांच टीम के पास उपलब्ध संसाधनों का जायजा लेने के क्रम में प्रभारी चिकित्सा पदाधिकारी डॉ. अजय कुमार से स्वास्थ्य केंद्र में उपलब्ध फिंगर ऑक्सीमीटर के उपलब्धता के संबंध में जानकारी मांगी तो प्रभारी चिकित्सा पदाधिकारी ने बताया कि स्वास्थ्य केंद्र में फिंगर ऑक्सीमीटर उपलब्ध नहीं है। इस पर जिलाधिकारी ने कहा कि जांच टीम द्वारा बिना ऑक्सीमीटर के जांच से कोई फायदा नहीं हो रहा होगा, क्योंकि ऑक्सीजन सैचुरेशन की जांच जरूरी है। उन्होंने पीएचसी में तत्काल 5-6 ऑक्सीमीटर उपलब्ध करवाने का आश्वासन दिया।
एंबुलेंस की कमी के बारे में जिलाधिकारी को बताया
प्रभारी चिकित्सा पदाधिकारी ने एम्बुलेंस की कमी की समस्या जिलाधिकारी के सामने रखा। इस पर जिला पदाधिकारी ने कहा कि स्वास्थ्य केंद्र को जल्द ही एम्बुलेंस भी उपलब्ध करवाया जाएगा। जिलाधिकारी श्री कुमार ने मौके पर मौजूद बीडीओ व पीएचसी प्रभारी से माइकिंग के संबंध में जानकारी लिया और ज्यादा से ज्यादा जागरूक करने का निर्देश दिया। जिलाधिकारी ने निर्देश देते हुए कहा कि जिस गांव में माइकिंग हो रहा है उस गांव के संक्रमितों की संख्या भी माइकिंग के दौरान बताया जाए ताकि ग्रामीण और सचेत व सावधान रहेंगे। निरीक्षण के दौरान जिलाधिकारी ने चिकित्सकों की उपस्थिति तथा स्वास्थ्यकर्मियों के वैक्सीनेशन के सम्बंध में भी जानकारी लिया तथा वैक्सीनेशन से वंचित सभी कर्मियों को जल्द वैक्सीनेशन का निर्देश दिया। इस दौरान उनके साथ एसपी दयाशंकर, धमदाहा एसडीओ राजेश्वरी पांडेय,एसडीपीओ रमेश कुमार, बीडीओ अश्विनी कुमार, सीओ निरंजन कुमार मिश्र, उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn